Hvorfor huske på alle disse oplysninger, når SX1 indeholder et veludstyret adressekartotek? 

Gem alle adresseoplysninger, flere telefonnumre, stillingsbetegnelser, e-mail-adresser og andre oplysninger i din  SX1. Synkroniser dem med din pc, så du altid har styr på, hvad du skal. 

Stemmestyret opkald
Op til 30 telefonnumre kan ringes op ved at sige ét ord, f.eks. navnet på opslaget. Hvis du vil foretage en stemmeoptagelse, skal du vælge et opslag på listen Kontaktpersoner. Når du vil ringe op til den pågældende person, skal du blot trykke på tasten Stemmestyret opkald på telefonen. Et kort signal høres. Sig nu navnet på personen, hvorefter telefonen ringer op til personen.

Grupper
For at gøre det nemmere at håndtere et stort antal kontaktpersoner kan du knytte dem til grupper. Disse kan også anvendes som distributionslister til at sende SMS-beskeder eller e-mails. Du kan også knytte en bestemt ringetone til en gruppe. Når en person fra en gruppe ringer til dig, høres denne gruppes ringetone.

Tilføj et billede
Du kan føje et billede til et kontaktpersonopslag. Når denne person ringer til dig, vises billedet på displayet på SX1.

Visitkort
Opret dit eget visitkort, og send det som en meddelelse pr. SMS eller e-mail, eller send det til en anden enhed via infrarød port eller via Bluetooth.